
ЕВРАЗИЯ ЭКОНОМИКАЛЫК КОМИССИЯСЫ
КОЛЛЕГИЯ

ЧЕЧИМ

	2023-жылдын «24» январы
	         № 9
	Москва шаары



Кубаттуулугу 5000 кВт көп, бирок 50 000 кВт ашык эмес газ турбиналарынын бөлүктөрүнө карата Евразия экономикалык бирлигинин Бирдиктүү бажы тарифинин ташып кирүү бажы алымынын коюмун бекитүү жөнүндө 

2014-жылдын 29-майындагы Евразия экономикалык бирлиги жөнүндө келишимдин 42 жана 45-беренелерине ылайык Евразия экономикалык комиссиясынын Коллегиясы чечти:
1. Евразия экономикалык комиссиясынын Кеңешинин 2021-жылдын 
14-сентябрындагы № 80 чечими менен бекитилген Евразия экономикалык бирлигинин Бирдиктүү бажы тарифинин ташып кирүү бажы алымынын коюму ЕАЭБ ТЭИ ТН 8411 99 001 9 коду менен классификацияланган, кубаттуулугу 5000 кВт көп, бирок 50 000 кВт ашык эмес газ турбиналарынын бөлүктөрүнө карата ушул Чечим күчүнө кирген датадан тартып 2024-жылдын 31-мартын кошо алганга чейин бажы наркынан 0 пайыз өлчөмүндө бекитилсин.
2. Евразия экономикалык комиссиясынын Кеңешинин 2021-жылдын 
14-сентябрындагы № 80 чечими менен бекитилген Евразия экономикалык бирлигинин Бирдиктүү бажы тарифине төмөнкүдөй өзгөртүүлөр киргизилсин:
а) ЕАЭБ ТЭИ ТН 8411 99 001 9 коду менен позициясы төртүнчү графада «77С)» эскертүүсүнө шилтеме менен толукталсын; 
б) Евразия экономикалык бирлигинин Бирдиктүү бажы тарифине эскертүүлөр төмөнкүдөй мазмундагы 77С эскертүүсү менен толукталсын:
«77С) Ташып кирүү бажы алымынын бажы наркынан 0 (ноль) % өлчөмүндө коюму Евразия экономикалык комиссиясынын Коллегиясынын 2023-жылдын 24-январындагы № 9 чечими күчүнө кирген датадан тартып 31.03.2024 кошо алганга чейин колдонулат.».
3. Ушул Чечим расмий жарыяланган датадан тартып 30 календардык күн өткөндөн кийин, бирок Евразия экономикалык комиссиясынын Кеңешинин Бүткүл дүйнөлүк соода уюмуна кошулуу шарты катары кабыл алынган Казакстан Республикасынын милдеттенмелерине ылайык Евразия экономикалык бирлигинин Бирдиктүү бажы тарифинин алымдарынын коюмдарына салыштырмалуу дагы да төмөнүрөөк ташып киргизүү бажы алымдарынын коюмдары колдонулган товарлардын жана кубаттуулугу 5000 кВт көп, бирок 50 000 кВт ашык эмес газ турбиналарынын бөлүктөрүнө карата мындай алымдардын коюмдарынын өлчөмдөрүнүн тизмегине өзгөртүүлөрдү киргизүү жөнүндө чечими күчүнө кирген датадан эрте эмес күчүнө кирет.

